Ніхто, натуральна, не адмяняў іншых нашых надзённых клопатаў. У вобласці, як і паўсюль па Беларусі, працягваецца аптымізацыя сеткі ўстаноў культуры. Але сваю мы называем “мяккай”. Сёлета запланавана скараціць каля 60 устаноў, аптымізавана ўжо 36. Да кожнага выпадку падыходзім індывідуальна, не сячэм з пляча. Вырашаем пытанні і з працаўладкаваннем кадраў, і са строгім захаваннем сацыяльных стандартаў там, дзе стацыянарныя ўстановы культуры зніклі.